Draama Sylvia. Helsingin kaupunginteatteri, Studio Pasila. A. R. Gurneyn näytelmän suomennos Riikka Takala, ohjaus Kari Rentola, lavastus ja puvut Katariina Kirjavainen. Rooleissa Jari Pehkonen, Heidi Herala, Elina Aalto, Aino Seppo, Pertti Koivula.★★★
Esityksen jälkeen on pakko todeta, että Sylvian julisteessa todella lukee kolmiodraama. Ei esimerkiksi komedia tai farssi.
Newyorkilaisen A. R. Gurneyn http://www.hs.fi/haku/?query=a.+r.+gurneyn Sylviasta pystyisi tekemään vaikka kuinka burleskin revittelyn, mutta farssitehtaaksi moititussa Helsingin kaupunginteatterissa ollaan yllättäen lähes uusasiallisella linjalla.
Kenties Kari Rentolanhttp://www.hs.fi/haku/?query=kari+rentolan ohjaaman esityksen työryhmä koostuu enimmäkseen koiraihmisistä.
Näytelmä kertoo uudelle osastolle siirretystä ja työssään huonosti viihtyvästä Gregistä, jolla on tapana karata kesken työpäivän puistoon istuskelemaan. Kotonakin kaikki on muuttunut, kun puoliso Kate keskittyy luomaan omaa uraansa lasten lennettyä pesästä.
Eräänä päivänä Gregin seuraan lyöttäytyy puistossa vapaana juokseva narttu, jonka mies tuo mukanaan kotiin.
Sylviaa näyttelevä nuori Elina Aalto http://www.hs.fi/haku/?query=elina+aaltopaneutuu koiran rooliinsa niin antaumuksella, että kolmiodraaman vaihtoehtoiset tulkintamahdollisuudet unohtuvat nopeasti.
Heidi Heralanhttp://www.hs.fi/haku/?query=heidi+heralan esittämä tuohtunut Kate sekä Aino Sepon http://www.hs.fi/haku/?query=aino+seponja Pertti Koivulanhttp://www.hs.fi/haku/?query=pertti+koivulan urakoimat sivuhenkilöt asennoituvat Sylviaan johdonmukaisesti koirana.
Vakavamielinen ja kirjaimellinen tulkinta aiheuttaa hetkittäin tyhjäkäyntiä erityisesti esityksen jälkipuoliskolla, mutta se tuottaa myös loppuratkaisun, joka herkistää varmasti ainakin kaikki koiraihmiset.
Jari Pehkonenhttp://www.hs.fi/haku/?query=jari+pehkonen pelastaa illan heidänkin osaltaan, jotka eivät jaksa tai osaa eläytyä koirakysymykseen.
Pehkosen näyttelemä Greg on suuressa onnessaan niin paljas ja avoin, ettei katsojakaan voi olla heittäytymättä mukaan miehen tunnemaisemaan.
Sylvia
Rooleissa: Jari Pehkonen, Heidi Herala, Elina Aalto, Aino Seppo, Pertti Koivula
Laji: draama
Paikka: Helsingin kaupunginteatteri, Studio Pasila
Ohjaaja: Kari Rentola
Kirjoittaja: A. R. Gurney